Удзельнікам мерапрыемства педагогі СШ №3 прэзентавалі, якім чынам яны арыентуюць вучняў на авалодванне канкрэтнай спецыяльнасцю. Напрыклад, на ўроках рускай мовы і літаратуры хлопчыкі і дзяўчынкі вучацца разважаць, правільна фармуляваць свае думкі, што дэманструюць на старонках школьнай газеты "Рытм”. Даследчай дзейнасцю захапіліся члены савета музея "Светач” – яны не толькі збіраюць экспанаты, але і самі праводзяць пазнавальныя экскурсіі.